Lo Congrès

Lo Congrès (Lo Congrès Permanent de la Lenga Occitana) edo Okzitanieraren Kongresu Iraunkorra okzitaniera arautzen duen eskualde arteko instituzio zientifiko independentea da, 2011n sortua: Euskaltzaindiaren antzeko erakundea da, baina okzitanieraz arduratzen dena. Okzitanierari bizitasuna ematea eta haren garapenean laguntzea du helburu, hura ezagutzeko eta kodetzeko lan egiten du, okzitanieraren hainbat esparrutarako (lexikografia, lexikologia, terminologia, neologia, fonologia, ortografia, gramatika eta toponimia) tresnak sortuz.

Ekintza-printzipioen arabera diharddu, hala nola batasuna errespetatzea eta okzitanoaren aniztasuna, egonkortasuna, Oc lurraldeko hizkuntza-eskualdeen adierazgarritasuna, erabakien elkargokidetasuna eta informazioaren hedapena.

Horrela, Europako Batasuneko hiru estaturi (Frantzia, Espainia, Italia) buruzko okzitanieraren erakunde eta federazio historikoak biltzen ditu Kongresuak. Akitania, Languedoc-Roussillon, Midi-Pyrénées eta Rhône-Alpes eskualdeak biltzen ditu kide publikoen artean, eta Kultura eta Komunikazio Ministerioaren laguntza du.

Lehenago 1996tik Conselh de la Lenga Occitana erakundeak arautzen zuen hizkuntza, baita Institut d'Estudis Occitansek ere, elkarterik zaharrena eta eragileena izan zenak.

 Hizkuntza-teknologia 
Hizkuntza-teknologiarako oinarrizko baliabide eta tresnak ari dira okzitanierarako garatzen azken urteetan. 2018tik, Lo Congrèseketa Toulouseko CNRS Ikerketa Zientifikoko Zentro Nazionalak alor horretan dihardute, Elhuyar Fundazioarekin eta EHUko Ixa Taldearekin lankidetzan.

 Còrpus deu Congrès. 
 Hiztegi elebakarra: ohiko hitzen bilduma okzitanieraz
 Hiztegi elebiduna: ohiko hitzen bilduma okzitanieraz eta haien ordainak beste hizkuntza batzuetan
 Analisi morfosintaktikoa: hitzen erroa, aurrizkiak eta atzizkiak banatzea
 Analisi sintaktikoa: taldeak osatzen dituzten hitz-segidak ezagutzea
 VOTZ: Okzitanierazko hizketaren sintesia. Funtsezkoa gailu mugikor ugariren interfazerako
 ReVOc: Okzitanierazko hizketa-ezagutzailea
 Reversida: Frantses-okzitaniera bikotearen itzulpen automatikoa
 Okzitanierazko testuen detektagailua: testu batean okzitaniera identifikatzea
 Okzitanieraren aldaerez idatzitako testuen detektagailua: okzitanieraren aldaerak identifikatu eta desberdintzea

 Erreferentziak 

 Ikus, gainera 

 Euskaltzaindia
 Real Academia Española
 Académie française
 Institut d'Estudis Catalans
 Real Academia Galega
 Associaçom Galega da Língua
 Foras na Gaeilge

 Kanpo estekak 

 «LINGUATEC» Lo Congrès permanent de la lenga occitana Noiz kontsultatua: 2021-06-18.

Kategoria:Hizkuntza araugileak
Kategoria:Okzitania